Diari Oficial de la Generalitat Valenciana


Sumari del DOGV 7790, del 25-05-2016 (2016/3688)

RESOLUCIÓ de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques, per la qual s'aprova les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/3688


Data del document
:   18-05-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques, per la qual s'aprova les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública. [2016/3688]  
La Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), configura les relacions de llocs de treball com un instrument tècnic a través del qual l'administració organitza, racionalitza i ordena el seu personal per a una eficaç prestació del servei públic.  
Per a poder dur a terme una adequada planificació de les necessitats de recursos humans, i a fi de possibilitar l'execució dels processos de selecció i provisió de llocs de treball, es fa imprescindible l'actualització i publicació d'aquestes relacions.  
La present resolució arreplega les relacions de llocs de treball de la Presidència de la Generalitat i de les conselleries en què s'organitza l'administració de la Generalitat, d'acord amb el Decret 7/2015, de 27 de juny, del president de la Generalitat, completat pel Decret 9/2015, de 29 de juny, pel qual es determinen les secretaries autonòmiques en què s'estructura la Presidència de la Generalitat i les conselleries, i amb el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat. Així mateix, incorpora els canvis operats en l'estructura organitzativa de les conselleries pels distints reglaments orgànics i funcionals.  
S'hi inclouen, a més, els llocs de treball d'organismes i entitats gestionats per la Conselleria competent en matèria de funció pública.  
  
Les relacions de llocs de treball que s'aproven inclouen tots els llocs de treball de naturalesa funcionarial, laboral i eventual existents amb els elements establits en l'article 42 de la LOGFPV.  
  
La Direcció General de Pressupostos de la Conselleria d'Hisenda i Model Econòmic ha informat favorablement sobre l'existència de dotació pressupostària dels llocs de treball continguts en les corresponents relacions de llocs de les conselleries i organismes que s'aproven, en compliment del que estableixen els articles 41.2 LOGFPV i 26 del Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
Les relacions de llocs de treball han sigut negociades en la Mesa Sectorial de Funció Pública i en la Comissió d'Interpretació, Vigilància i Estudi del II Conveni Col·lectiu per al Personal Laboral al Servei de l'Administració Autonòmica, del dia 17 de maig de 2016.  
  
Per tot el que exposa anteriorment, en virtut de les competències atorgades per l'article 9 de la Llei 10/2010, de la Generalitat, d'ordenació i gestió de la funció pública valenciana, resolc:  
  
Primer  
Aprovar les relacions de llocs de treball que figuren en els annexos d'aquesta resolució i que corresponen a les conselleries i organismes següents:  
1. Presidència de la Generalitat.  
2. Vicepresidència i conselleria d'Igualtat i Polítiques Inclusives.  
3. Conselleria d'Hisenda i Model Econòmic.  
4. Conselleria de Justícia, Administració Pública, Reformes Democràtiques i Llibertats Públiques.  
5. Conselleria d'Educació, Investigació, Cultura i Esport.  
6. Conselleria de Sanitat Universal i Salut Pública.  
7. Conselleria d'Economia Sostenible, Sectors Productius, Comerç i Treball.  
8. Conselleria d'Agricultura, Medi Ambient, Canvi Climàtic i Desenvolupament Rural.  
9. Conselleria d'Habitatge, Obres Públiques i Vertebració del Territori.  
10. Conselleria de Transparència, Responsabilitat Social, Participació i Cooperació  
11. Servei Valencià d'Ocupació i Formació (SERVEF).  
12. Institut Valencià de Seguretat i Salut en el Treball (INVASSAT).  
  
13. Agència Valenciana d'Avaluació i Prospectiva (AVAP).  
14. Institut Superior d'Ensenyances Artístiques (ISEACV)  
15. Institut Valencià d'Investigacions Agràries (IVIA).  
16. Agència Valenciana de Foment i Garantia Agrària.  
17. Institut Cartogràfic Valencià. (ICV).  
18. Institut Valencià de la Juventut. Generalitat Jove (IVAJ).  
19. CulturArts Generalitat  
20. Institut Valencià d'Acció Social (IVAS).  
21. Institut Valencià d'Administració Tributària (IVAT).  
  
Segon  
La present resolució tindrà efectes des de l'endemà de la publicació en el Diari Oficial de la Comunitat Valenciana.  
  
Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o d'aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se potestativament recurs de reposició davant el mateix òrgan que la dicta, en el termini d'un mes, comptat des de l'endemà de la notificació o qualsevol altre recurs que estime escaient per a la defensa dels seus interessos.  
  
València, 18 de maig de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.